ລາຄາເຂົ້າປາອາຫານ ຖີບໂຕສູງຂຶ້ນທີ່ເອເຊຍ
ທະນາຄານພັດທະນາເອເຊຍ ກ່າວວ່າ ອາຫານທແພງຂຶ້ນ ສາມາດເຮັດໃຫ້ເກີດ ຄວາມທຸກຈົນທີ່ຮ້າຍແຮງໄດ້ໃນຫລາຍໆ ປະເທດໃນຂົງເຂດ.
ທະນາຄານພັດທະນາເອເຊຍ ກ່າວວ່າ ລາຄາເຂົ້າປາອາ ຫານທີ່ພວມຖີບໂຕສູງຂຶ້ນ ສາມາດບີບບັງຄັບໃຫ້ພົນ ລະເມືອງຫລາຍລ້ານຄົນໃນພວກປະເທດກໍາລັງພັດທະ ນາໃນທົ່ວເອເຊຍຕົກຢູ່ໃນສະພາວະທຸກຈົນທີ່ສຸດກໍເປັນ ໄດ້ ລາຍງານສະບັບນຶ່ງທີ່ອອກໂດຍທະນາຄານພັດທະນາ ເອເຊຍຊຶ່ງເປັນສະຖາບັນໃຫ້ເງິນກູ້ຢືມທີ່ມີສໍານັກງານຕັ້ງ ຢູ່ໃນກຸງມານີລາ ກ່າວວ່າ ລາຄາເຂົ້າປາອາຫານພາຍໃນປະເທດທີ່ພວມແພງຂຶ້ນຢູ່ໃນຫຼາຍໆປະ ເທດຂອງພາກພື້ນຄິດສະເລ່ຍແລ້ວເພີ່ມຂຶ້ນ 10 ເປີເຊັນໃນໄລຍະຫຼາຍເດືອນຕອນຕົ້ນປີນີ້ ແລະຖ້າອັດຕາດັ່ງກ່າວຫາກດໍາເນີນສືບຕໍ່ໄປ ພົນລະເມືອງຕື່ມອີກ 64 ລ້ານຄົນຈະເຫັນລາຍໄດ້ຂອງເຂົາເຈົ້າມື້ນຶ່ງບໍ່ຮອດ 1 ໂດລາກັບ 25 ເຊັນ ຊຶ່ງເປັນເສ້ນກຳນົດລະດັບຕໍ່າສຸດຂອງຄວາມທຸກຈົນນັ້ນ ລາຍງານສະບັບນີ້ກ່າວວ່າ ລາຄາເຂົ້າປາອາຫານທີ່ພວມຖີບໂຕສູງຂຶ້ນນັບມື້ ພ້ອມກັບລາຄາ ນໍ້າມັນດິບຖີບໂຕສູງຂຶ້ນນັ້ນ ເປັນໄພຂົ່ມຂູ່ຢ່າງຮ້າຍແຮງຕໍ່ເສດຖະກິດໃນເອເຊຍ ຊຶ່ງຫາກໍຟື້ນ ໂຕຄືນຢ່າງວ່ອງໄວ ແລະມີຄວາມແຂງແຮງຈາກວິກິດການເສດຖະກິດຂອງໂລກໃນປີ 2008 ນັ້ນ